Oane vo de lohnendstn und eindrucksvollstn Gratibaschreitunga vo de  Ostoipn is de Übaschreitung vom Watzmo, kurz "Watzmoibaschreitung" ghoaßn. Dabei wern de drei Gipfen vom Haptkamm, Hocheck, Mittlspitzn und Sidspitzn vo Nordn nach Sidn übaschrittn. In da Regel werd de Tour so durchgfiahrt, daß ma am ersten Tog vom Toi (d Wimbachbruckn, da Parkplotz Hammerstiel, de Kenigssee-Rodelbahn oder St. Bartholomä kumman ois Ausgangspunkt in Frag) zum Watzmohaus (Alpenvereinssektion Minga, 1928 m, 169 Schlafplätz, oft voi belegt) aufsteigt, da dann übernacht und am nächstn Tåg de Überschreitung ogeht.